বাঘ
পশ্চিমবঙ্গ ও বাংলাদেশের সুন্দরবন এলাকায় যে সুদর্শন বাঘ দেখা যায় তা দুনিয়াব্যাপী রয়েল বেঙ্গল টাইগার (en: Royal Bengal Tiger) বা বাংলা বাঘ নামে পরিচিত। ২০০৪ খ্রিস্টাব্দে বাংলাদেশের বন বিভাগ কর্তৃক পরিচালিত বাঘশুমারী অনুযায়ী সুন্দরবনে ৩৮৫টি রয়েল বেঙ্গল টাইগার আছে। ভারতের সুন্দরবন ও অন্যত্র, নেপাল এবং ভুটানের বন-জঙ্গলেও এই উপপ্রজাতির বাঘ সচরাচর দেখা যায়। 
২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশ এর সুন্দরবন অংশে বাঘ আছে মাত্র ১০৬ টি।
কালো গুন্দ্রী
ভারতের অসম, মণিপুর, মেঘালয়, নাগাল্যান্ড ও পশ্চিমবঙ্গের উত্তরাংশে (ডুয়ার্স) কালো গুন্দ্রী খুব সহজেই দেখা যেত। ঐতিহাসিকভাবে বাংলাদেশের সিলেট, চট্টগ্রাম, পার্বত্য চট্টগ্রাম ও ময়মনসিংহ জেলার উত্তরাংশ পর্যন্ত এদের বিস্তৃতি ছিল। বাংলাদেশে এদের উপস্থিতি নিয়ে বলা হয়েছে: "সম্ভবত পশ্চিম কাছাড় আর সিলেটের একই রকম ঘাসবনে সমভাবে এদের দেখতে পাওয়া যায়।" এই পুরোন উক্তির ভিত্তিতে পাখিটি বাংলাদেশে থাকতে পারে বলে অনেক লেখক উল্লেখ করেছেন; কিন্তু তা আছে বলে প্রমাণিত হয় নি। বাংলাদেশে থেকে থাকলে এদের সংখ্যা হাতে গোনা। বাংলাদেশে না থাকলে এরা পুরোপুরি ভারতের স্থানিক পাখি।